sa guitna nang gayon napagpapasakit sa sarili niya nang calupit lupit, na pagpaparusang cusang tinitiis sa catauan niya nang calait lait. tanang capaitan sa caniyang loob at lalong masaclap na dusta,, pag ayop, ay dinadakilang sa puso ay taos sa cay jesucristo ay pag sintang lubos. nagsasacdal siya sa icaaaliw niyong isang reyna na ualang cahambing, ualang bahid dungis at saca sa angel nating taga tanod ay idinadaing. ipinamamanhic sa magpacalinga na virgen maria na ina nang aua, sa tanang angeles sa langit na madla ay isinasamo nang boong pagluha. madaling pagdingig ay napagkilala sa lahat nang manga caraingan niya, loob niya cung minsan ay binuhay pa sa pag papanayam at pagdalaw baga. bucod dito,, siya,, pinagca looban nang dios, nang graciang camahal mahalan, bagong magdalena ang siyang cabagay nang cay margaritang biyayang kinamtan. sa pag gaua niya nang manga himala sa matining niyang pagpapacababa, ayon sa caniyang matibay na nasa na pagpapaualang halaga sa lupa.